gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl gl es ru da gl gl da en en hy en es da en vi da en gl da en it da en es sv en it da en fr tt en eo kn en en da en en ml en en hy en en da en es sv en eo kn en gl gl en gl gl en es vi gl it es it en fr eo en eo gl es en es eo gl gl gl gl gl gl en es en gl en gl pt gl gl en gl en gl gl en de pt es pt pt gl gl gl gl en es pt es es gl en gl gl es gl gl en fi es es gl gl en en gl gl gl gl en gl gl en gl sv gl fr gl de gl de gl gl it gl en gl en gl en gl en gl en gl en gl zh gl en gl en gl en gl gl gl es gl gl gl gl gl gl ca gl gl gl gl
1ª Galicia: O Xallas comeza o curso vencendo en Esteiro - Fútbol da Costa - Que pasa na costa
Imaxe do Negreira-Baio no Jesús García Calvo
Botou a rodar o balón na Preferente e tamén na 1ª Galicia, onde os nosos 6 equipos comezaron a andaina nesta 22-23. O foco da xornada estaba posto no Xosé Luís Vara, onde un recén ascendido como a Esteirana medía forzas ante un recén descendido como o Xallas. Foi un choque intenso que demostra que vai ser unha liga moi igualada.
Polo resto, vitorias do Dumbría, en Calo; do Soneira, en Silleda, e do Mazaricos na casa ante un Vista Alegre que tivo problemas ata última hora.
Primeiro 11 da Esteirana 22-23
Esteirana: MJ, Simón, Code, Godo, Tobío, Damián, Samu, Adrián Louro, Pablo Rama, Oli, Brais. Tamén: Javi, Óscar Farinós, Alex Vega, Menu Teijo, Pachi.
Primeiro 11 do Xallas 22-23
Xallas: Iván Couto, Aitor, Caneda, Fidi, Samu Barral, Brais, Colón, Capelo, Carlos Rieiro, Sergio Barbeira, Alex Blanco. Tamén: David Freire, Dani Barbeira, Stefan, Sergio e Adrián Forján.
Gol: 0-1, m.45: Aitor tras unha falta lateral.
Partido tenso no Xosé Luís Vara, moi igualado, pero lento provocado tamén pola cantidade de faltas pitadas e as protestas dos xogadores dos dous equipos.
O gol do partido chegou ao fío do descanso, tras unha falta lateral moi, moi protestada polo bando esteirán.
Na segunda, os de Geno metéronse arriba e conseguiron pechar atrás ao cadro de Adrián Vázquez, pero só podían inquedar con tiuros lonxanos e accións a balón parado. Tamén puido sentenciar o Xallas entre 3 contras de Barbeira, Stefan e Capelo, pero non entraron e tivo que aguantar as embestidas locais ata o m.98.
Calo - Dumbría (0-2)
Primeiro 11 do Dumbria 22-23
Dumbría: Anxo; Yerba, Pablo Paz (Baba, m.20) (Sendón, m.60)), Raúl Añón, Kanario, Brais Fdez., Lucas, Darío, Code (Dani Chao, m.40), Xabi e Diego Estevez (Rivi, m.75).
Goles: 0-1, m.24: Estévez; 0-2, m.39: Darío Capelo.
Boa pinta ten este Dumbría de Pablo, este equipo experimentado que sabe sacar petróleo de onde sexa. Onte en Calo non mereceu a vitoria, pois os costeiros fixeron un mal partido, pero o longueiro e 3 ou 4 paradóns de Anxo salvaron os mobles e permitiron comezar o curso con 3 puntos no peto. Tralos tantos de Estévez e Capelo (moitos outros levarán a súa sinatura este ano), o equipo aínda tivo algunha ocasión para sentenciar, pero o choque foi esmorecendo entre embestidas locais despexadas pola defensa dumbriesa.
Negreira - Baio (1-1)
Baio: Cristian, Pablo Rod., Mario, Ceide, Porty, Pablo Domínguez, Aitor Vilas, Bieito, Braian, Pazos, Josiño. Tamén: Iago, Bruno, Santiso, Iván García, Rubén.
Goles: 1-0, m.25: Josiño; 1-1, m.77.
Partido complicado e esixido polo rival nun escenario que se presentaba impresionante como sempre luce o Jesús García Calvo. En fronte, un Negreira chamado a ter ascendido o ano pasado. Pero o equipo de Félix deu a cara en todo momento e mesmo puido levar a iniciativa en boa parte do encontro.
Meteuse por diante co tanto de Josiño, pero con 0-1 non foi capaz de cerrar partido por malas tomas de decisións na área rival. Faltaban 13 minutos cando un clásico como Gonzalo asinou o empate definitivo.
Silleda - Soneira (0-4)
Soneira: Álvaro, Brais Mouzo, Aarón Fdez., Pichi, Fabián, De la Sierra, Alex Figueiras, Cristian, Borja, Maki, Riki. Tamén: Javi Souto, Darío, Basti, Gesto e Fran Calvo.
Goles: 0-1, m.22: Aarón Fdez. de penalti; 0-2, m.24: Borja; 0-3, m.41: Maki; 0-4, m.81: Pichi.
Púxose de cara pronto o choque para os de Pedro Gómez, xa que os locais intentaban sacar o balón dende atrás con certa torpeza e a presión soneirá permitía roubar e facer contras letais. 4 ou 5 chegadas e o partido case se sentenciaba antes do descanso co terceiro de Maki.
A segunda foi máis igualada pero serviu para ver este firme Soneira, candidato a todo.
Mazaricos - Vista Alegre (3-1)
Mazaricos: Pablo Pose, Borja, Fran Pose, Cristian Danis, Raúl, Carreira, Marcos, Brais,, Pereiro, Moliños. Tamén: Brais Espasandín, Cristian Caamaño, Kevin, Nico e David Lado.
Goles: 1-0, m.8: Pereiro anota un golazo dende 30 metros; 1-1, m.44; 2-1, m.89: Kevin de penalti; 3-1, m.90: Molinos.
Bo partido do cadro de Óscar Mingui e Cantudo para arrincar a temporada. A afección amarela xa saltaba ao ver o golazo do capi Esteban Pereiro nada máis comezar. Os locais dominaban o balón creando un par de ocasions claras máis nas botas de Sandelo e Molinos pero sen acerto. A lesión de Pablo Pose á media hora obrigou a cambiar o porteiro, e xusto na última xogada da primeira metade, empata o cadro santiagués nun córner.
Na segunda parte intentou estirarse aínda máis o cadro local, tratando de ser máis profundos, pero sen a pausa necesaria en tres cuartos de campo. Pouco pasou na primeira media hora, con moito xogo inerte no medio campo ante un equipo visitante que aguantaba sen demasiado esforzo. E iso que cando faltaban 30 minutos o Vista Alegre quedaba con 10. Non souberon interpretar a superioridade, pero si no último suspiro, apareceu Kevin, que sufriu un penalti tras facer unha boa internada e que el mesmo transformaba no gol da vitoria. De contado Molinos facía o terceiro e definitivo.
Todas as táboas en www.futboldacosta.com
Recunchos da Costa: As dunas da Barra
Saen a concurso, por máis de 300.000 euros, as obras de mellora da lonxa de Portocubelo
A Asociación Vieiro presenta o seu programa de prevención das condutas aditivas nos centros de educación primaria de Carballo
Rouban 21 pranchas metálicas do peche dun parque canino en Carballo
Camariñas estreita lazos coa vila irmá francesa de La Turballe
Recunchos da Costa: As dunas da Barra
Saen a concurso, por máis de 300.000 euros, as obras de mellora da lonxa de Portocubelo
A Asociación Vieiro presenta o seu programa de prevención das condutas aditivas nos centros de educación primaria de Carballo
Rouban 21 pranchas metálicas do peche dun parque canino en Carballo
Camariñas estreita lazos coa vila irmá francesa de La Turballe
María de Dina fai xoias con crebas: “Para min Louro, o mar e a natureza en xeral son inspirasión”
Axenda cultural e verbeneira para a segunda quincena de setembro
A Costa da Morte recibe o outono con moita festa
A Liga da Costa ponse en marcha
Arde un vehículo en Berdoias
A Liga da Costa ponse en marcha
Preferente: Juan de Dora toma o Carral
A SD Ameixenda rendeu a súa homenaxe a Bruno Castro
COPYRIGHT 2019 QUE PASA NA COSTA
Aviso Legal y Condiciones de uso